༄༅། །དཔལ་བདེ་མཆོག་སྙན་བརྒྱུད་ཀྱི་ཆོས་སྐོར་
ལུས་མེད་མཁའ་འགྲོའི་སྐོར་
བཞུགས་སོ། །
མཁའ་ འགྲོའི་ གསང་ ཚིག་ མུན་ སེལ་ སྒྲོན། །དུས་ གསུམ་ སངས་ རྒྱས་
གསང་མཛོད་བྱང་ཆུབ་ཀྱི། །ཐེམ་སྐས་ཐར་ལམ་ནོར་བུ་རིན་ཆེན་མཛོད། །བདེ་
བའི་འབྱུང་གནས་བདེ་ཆེན་ལམ་ལ་འདུད། །
འདི་ལ་གཉིས་ཏེ། མཁའ་འགྲོ་མའི་རྒྱུད་དང་། གདམས་ངག་ལམ་གྱི་
སྒྲོན་མའོ། །དང་ པོ་ ལ་གཉིས་ལས། ཕྱིའི་བརྒྱུད་པ་ནི། ལུས་མེད་མཁའ་ འགྲོ་
མས་ཏེ་ལློ་པ་ལ། དེས་ནཱ་རོ་པ་ལ་གསུང་པ་དང་། ཁྱད་པར་གྱི་བརྒྱུད་ པ་ ལ་
གཉིས་ལས། སྒྲོན་མ་ལྔ་ནི། རིག་པ་ཡེ་ཤེས་སྒྲོན་མ་སོགས་ནཱ་ རོ་ པས། མཻ་ཏྲི། ག་ ཡ་དྷ་
ར་ལ། དེ་གཉིས་ཀྱིས་ཏི་ཕུ་བ་ལ། དེས་རྗེ་བཙུན་རས་ཆུང་པ་ལ། དེས་ཁྱུང་ཚང་
ཛྙཱ་ན་གུ་རུ་པ་ལ། རིན་ཆེན་བཞི་ནི་དམ་ཚིག་སོགས། ནཱ་རོ་པས། མར་པ་ལ། དེས་མི་ལ་
ལ། དེས་ བླ་ མ་ སངས་ རྒྱས་ རས་ཆུང་པ་ལ། དེས་ ཛྙཱ་ ན་ གུ་ རུ་ ཁྱུང་ཚང་པ་ལ། དེས་གྲུབ་
ཐོབ་རྣམ་གསུམ་ལ། དེ་གསུམ་གྱིས་ཞང་སྟོན་ལོ་ཙཱ་ལ། དེས་དྷ་རཱ་ཤྲཱི་ལ། དེས་
བྱང་སེམས་ཆེན་པོ་ལ། དེས་དྲིན་ཆེན་རས་པ་ལ། དེས་བདེ་ལེགས་རིན་ཆེན་ལ།
དེས་བླ་མ་གཟི་བརྗིད་རྒྱལ་མཚན་ལ། དེས་དུས་ཞབས་པ་རིན་ཆེན་རྒྱ་མཚོ་ལ།
དེས་དྷརྨ་ཀིརྟི་ལ། དེས་དྲུང་ངེས་དོན་པ་ལ། དེས་དྷརྨ་ཤྲཱི་ལ། ཡང་། ལུང་རྣམས།
དྲུང་ངེས་དོན་པ་ནས། ཆེན་པོ་ཚུལ་བཟང་པ། མཁན་ཆེན་རིན་པོ་ཆེ་རབ་འབྱོར།
262-177

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
སེང་ གེ ། །མཁན་ ཆེན་ རིན་ ཆེན་ བཟང་ པོ། དེ་ ལ་ དབང་ ལུང་ གཉིས་ ཀ་ བདག་
ཤཱཀྱའི་ དགེ་ སློང་ ཆོས་ གྲུབ་ སེང་ གེས་ཐོབ་པའོ། །ཡང་ན། བྱང་སེམས་ བསོད་
རྒྱལ་བ། རིན་ཆེན་པ་ནས། བདེ་ལེགས་རིན་ཆེན། གཟི་བརྗིད་རྒྱལ་མཚན་མན་
འདྲའོ། །
གདམས་ངག་ལམ་གྱི་སྒྲོན་མ་ལ་དགུ་ལས། དམ་ཚིག་རང་སེམས་མེ་
ལོང་ལྟ་བའི་གདམས་ངག་ལ་གསུམ་ལས། དགག་པར་བྱ་བའི་དམ་ཚིག་ནི་དགུ་
སྟེ། དབང་གི་མ་སྨིན་པ་ལ་གསང་ཆོས་མི་སྦྱིན་པ་དང་། སྣོད་མེད་ལ་ཆགས་ཆེན་གྱི་
གྲོལ་ལམ་ལམ་མི་བསྟེན་པ་དང་། དམ་རྫས་ཡུལ་མ་ཡིན་པ་ལ་བསྟེན་མི་སྐུ་གསུམ་གྱི་
བསྟེན་པ་དང༌། བླ་མ་ལ་མ་གུས་པ་ལ་ཆོས་མི་བཤད་པ་དང་། མ་དད་པ་ཚོགས་
ལ་མི་གཞུག་པ་དང༌། ལུས་མེད་སློབ་མར་མི་གཟུང་པ་དང་། ཤོབ་ཅན་རླུང་གི་བུ་བླ་
མར་མི་བསྐུར་བ་དང༌། བྱ་མ་རྟ་གྲོགས་སུ་མི་འགྲོགས་པ་དང་། དམ་ཚིག་ལ་རྟེན་
པའི་ཆོས་གདམས་ངག་ཏུ་མི་སྒོམ་པའོ། །
པཎྜི་ ཏའི་ ལོ་ རྒྱུས་ ཟེར་ བསྒྲུབ་ པར་ བྱ་ བའི་དམ་ཚིག་ལྔ་སྟེ། བཤད་རྒྱུད་
བརྒྱུད་པ་དང་ལྡན་པའི་བླ་སྒྲུབ་རྒྱུད་མ་ཁུར་ཏེ་བློ་བཏོད་མེད་པ་ལས་འཕྲོ་དང་ལྡན་པའི་
ཡི་དམ་ལྷ་སྒོམ་སྟེ། བར་ཆད་སེལ་བའི་མཁའ་འགྲོ་མ་མཆོད་དང་ལྟ་སྤྱོད་མཐུན་
པའི་གྲོགས་དང་འགྲོགས་ཏེ། གྲུབ་ཐོབ་བརྒྱུད་མ་ཆད་པའི་གདམས་ངག་སྒོམ་སྟེ་
བསྲུང་པའོ། །སྨིན་གྲོལ་དམ་ཚིག་ནོར་བུ་བླ་མའི་གསང་སྔགས་དོན་ལྡན་མཁའ་
འགྲོ་མའི་གསང༌། རང་སེམས་མེ་ལོང་ཆོས་ཉིད་སྐུའི་སྤྱན་དམ་ཚིག་ཐུན་མོང་བའི་
དོན་ཡོད་ཤོག །སྒོམ་བྱེད་གྲུབ་ཐོབ་དང་། བསྒོམ་བྱ་ཉམས་མྱོང་རྒྱུན་མ་ཆད་པའོ། །རྫོགས་སོ།། །།
བདག་གི་བླ་མ་བདག་གི་མགོན། །སངས་རྒྱས་གཉིས་པ་བདེ་བ་ཡི། །
262-178

ལུས་མེད་མཁའ་འགྲོའི་སྐོར།
འབྱུང་གནས་ནོར་བུ་རིན་ཆེན་ལ། །ཕྱག་འཚལ་གུས་པས་ཕྱག་འཚལ་འདུད། །
སྤྱོད་པ་ཆུ་ལ་རལ་གྲི་རྒྱབ་པའི་གདམས་ངག་ལ་བཞི་སྟེ། ཀུན་བཟང་
སྡོམ་གསུམ་ལྡན་གྱི་དང་། གསང་སྤྱོད་དམ་ཚིག་དང་ལྡན་པའི་དང་། རིགས་སྤྱོད་
བག་ཡོད་དྲན་པས་བཟུང་བའི་དང༌། ཨ་ཝ་དྷུ་ཏིའི་གཟའ་གཏད་མེད་པའི་སྤྱོད་
པའོ། །དང་པོ་ལ་བཞི་སྟེ། ཕྱི་རྐྱེན་འབྱུང་བའི་བརྡ་དང་། ངན་སོང་སྒོ་འགེགས་ཀྱི་
དང་། གསང་བ་དུག་གསུམ་ལམ་ཁྱེར་མཐོ་རིས་སྒོ་འགེགས་ཀྱི་དང་། དེ་ཉིད་
བདེ་གསལ་ལམ་ཁྱེར་ཡེ་ཤེས་ངོ་སྤྲོད་ཀྱི་སྡོམ་གསུམ་མོ། །དང་པོ་ལ་གསུམ་སྟེ།
རིགས་བདུན་སོ་ཐར་གྱི་སྡོམ་པ་དང༌། སྨོན་འཇུག་བྱང་སེམས་ཀྱི་བསླབ་བྱ་དང་།
དབང་བཞི་རིག་འཛིན་གྱི་དམ་ཚིག་གི་སྒོ། ནང་སྒོ་གསུམ་ངན་སོང་སྒོ་འགེགས་
ཀྱི་སྒོ་གསུམ་སྟེ། ལུས་སྤྲུལ་སྐུ་སོ་ཐར་དུད་འགྲོ་སྒོ་འགེགས་ཀྱི་བསྡོམ་པ་དང་།
ངག་ལོངས་སྐུ་བྱང་སེམས་ཡི་དྭགས་སྒོ་འགེགས་ཀྱི་བསླབ་བྱ་དང་། སེམས་ཆོས་
སྐུ་དམྱལ་བ་སྒོ་འགེགས་ཀྱི་དམ་ཚིག་གོ །
གསང་བ་དུག་གསུམ་ལམ་ཁྱེར་མཐོ་རིས་སྒོ་འགེགས་ཀྱི་སྡོམ་གསུམ་
སྟེ། སོ་ཐར་འདོད་ཆགས་ལམ་ཁྱེར་ལྷ་མ་ཡིན་གྱི་སྒོ་འགེགས་ཀྱི་བསླབ་པ་དང་།
བྱང་སེམས་ཞེ་སྡང་ལ་ཁྱེར་ལྷའི་སྒོ་འགེགས་ཀྱི་སྡོམ་པ་དང་། རིག་འཛིན་གཏི་
མུག་ལམ་ཁྱེར་མིའི་སྒོ་འགེགས་ཀྱི་དམ་ཚིག་གོ །
དེ་ཉིད་བདེ་གསལ་ལམ་ཁྱེར་ཡེ་ཤེས་ངོ་སྤྲོད་ཀྱི་སྡོམ་གསུམ་ལ་གསུམ་
སྟེ། སོ་ཐར་ལུས་ལ་འཛིན་ཤེས་ཟག་མེད་ཀྱི་ངོ་སྤྲོད་ཀྱི་སྡོམ་གསུམ་དང་། བྱང་
སེམས་ངག་ལ་འགྲིམས་ཤེས་སྒྱུ་ལུས་ངོ་སྤྲོད་ཀྱི་བསླབ་པ་དང་། རིག་འཛིན་ཡེ་
ཤེས་གསལ་འདེབས་འོད་གསལ་ངོ་སྤྲོད་ཀྱི་དམ་ཚིག་གོ །
262-179

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
གསང་སྤྱོད་དམ་ཚིག་ལྡན་པའི་སྤྱོད་པ་ལ་བཞི་སྟེ། མ་བཅོས་པ་དང༌།
མ་ཡེངས་པར་བལྟ་བ་གཉིས་ཀྱིས། དམ་ཚིག་རང་སེམས་མེ་ལོང་ལ་བལྟ་བའི་
དང་། སྤྱོད་པ་སྒོ་གསུམ་མ་ཧེ་ཞེན་མེད་དུ་བསྐྱང་བའི་དང་། སྨིན་གྲོལ་བྱང་ཆུབ་
སྐས་འཛེག་གི་དང་། རེ་བ་ལ་བདུན་པ་མི་སྐྱེ་བ་དང་། དོགས་པ་ལ་འཇིག་པ་མི་
བྱ་བ་གཉིས་ཀྱིས་འབྲས་བུ་རེ་དོགས་མདུད་པ་རང་གྲོལ་གྱི་སྤྱོད་པའོ། །
སྨིན་ལམ་བྱང་ཆུབ་སྐས་ལ་འཛེག་པའི་ནི་གསུམ་སྟེ། སོ་ཐར་མཁན་
སློབ་ཀྱི་དང་། བྱང་སེམས་བླ་མ་དཀོ་ནེའི་དང་། རིག་འཛིན་བླ་མ་ཡིད་དམ་གྱི་
སྐེས་ལ་འཛེག་པའོ། །
གྲོལ་ལམ་བྱང་ཆུབ་ཀྱི་ལམ་སྐས་ལ་འཛེག་པ་ལ་གསུམ་སྟེ། སོ་ཐར་
ཉན་ཐོས་སྡེ་བཞི་རང་རྒྱལ་རྟེན་འབྲེལ་བཅུ་གཉིས་དང༌། བྱང་སེམས་བྱམས་སྙིང་
རྗེ་དང༌། རིག་འཛིན་བསྐྱེད་རྫོགས་ཀྱི་སྐས་ལ་འཛེག་པའོ། །
རིགས་སྤྱོད་བག་ཡོད་དྲན་པས་གཟུང་བར་བྱ་བའི་སྤྱོད་པ་ལ་བཅུ་གཉིས་
ཏེ། དུག་གསུམ་ཆགས་སྡང་གི་འཁོར་ལོ་མི་སྐོར་བ་དང་། འདོད་པ་གསོག་འཇོག་
གི་ཁེ་གཡོག་མི་བྱ་བ་དང་། ཆོས་བརྒྱད་ཚེ་འདིའི་རྟ་མི་རྒྱུག་པ་དང་། ཆོས་མཐོང་
འདོད་དམ་ཆོས་ལ་མི་དམད་པ་དང་། བདག་བཟང་འདོད་གང་ཟག་ལ་མི་སྨྲ་བ་
དང་། འཁོར་འདོད་པས་ཐོས་བསམ་མ་རིག་མུན་སེལ་འཕྲང་མི་བཅད་པ་དང་། ཉེ་
འབྲེལ་དགྲའི་མཆོད་གནས་མི་འདེགས་པ་དང་། ཕ་ཡུལ་སོ་འཚམས་ཀྱི་དགོན་པ་
མི་གཟུང་བ་དང་། སྡེ་སོགས་གཟུང་འཛིན་སྡེ་རིས་ཀྱི་རྩིས་གཞི་མི་དགྲམ་པ་དང་།
དམའ་བ་ང་རྒྱལ་ཏེ། སེམས་ཅན་བློས་མི་སྤང་བ་དང༌། མཉམ་ལ་འགྲན་སེམས་ཀྱི་
གཞུ་མི་བརྡུང་པ་དང་། མཐོ་ལ་ཕྲག་དོག་གི་མདའ་མི་འཕང་པའོ། །
262-180

ལུས་མེད་མཁའ་འགྲོའི་སྐོར།
ཨ་ཝ་དྷཱུ་ཏི་གཏད་མེད་པའི་སྤྱོད་པ་ལ་གསུམ་སྟེ། སྣང་བ་སྒྱུ་མ་ཞེན་
མེད་ཀྱི་དང་། སེམས་ཉིད་འོད་གསལ་བློ་འདས་ཀྱི་སྤྱོད་པའོ། །སྒོམ་པ་མཐར་
ཕྱིན་དུས་ཚོད་དང༌། འབྲེལ་གྱི་སྤྱོད་པ་བླ་མའི་གསུང་། གཉིས་མེད་བདེ་གསལ་
རྟོག་འཇོག་གི་བརྡ། མཐོ་རིས་དྲན་པ་བསྐུལ་བར་ཤོག །རྫོགས་སོ༎
དུས་གསུམ་སངས་རྒྱས་ཀུན་གྱི་གསང་བ་ཡི། །གནས་འགྱུར་བདེ་ཆེན་
མཁའ་འགྲོ་མའི་བཀའ། །སྨིན་གྲོལ་བྱང་ཆུབ་ལམ་ཆེན་པ་ཡི་ལམ། ཁང་བཟང་
མ་རིག་མུན་སེལ་སྒྲོན་མ་དབྱེ། །
།།
སྨིན་གྲོལ་ སེམས་ ཀྱི་ རྒྱབ་ མདུད་འཆིང་པ་ལ་གསུམ་སྟེ། ཚོགས་ལམ་
ཚོགས་གཉིས་ཀྱི་ལམ་ཁྱེར་གྱི་དང་། སྦྱོར་ལམ་དམིགས་པ་ཞེན་བྲལ་གྱི་དང་། མི་
སློབ་འབྲས་བུ་ངོ་སྤྲོད་ཀྱི་གདམས་ངག་གོ །དང་པོ་ལ་གཉིས་ཏེ། ཆུད་མི་བསན་
པ་བསོད་ནམས་ཀྱི་ཚོགས་དང་། ངོ་སྤྲོད་པ་ཡེ་ཤེས་ཀྱི་ཚོགས་ལམ་དུ་འཁྱེར་བའོ། །
དང༌པོ༌ལ༌ལྔ༌ལས། འཆི་བ་མི་རྟགས་པ་སྒོམ་སྟེ། སྐྱེས་ཀྱི་དལ་འབྱོར་ཆུད་མི་
གསན་པ་ནི་གསུམ་ལས། གྲོས་འདེབས་དྲུག་གིས་འཆི་བ་མི་རྟག་པ་སྒོམ་པ་སྟེ།
སྐྱེས་ཀྱི་དལ་འབྱོར་ཆུད་མི་བསན་པའོ། །གྲོས་འདེབས་དགུས་འཆི་བ་སྒོམ་འཆི་
བ་སྒོམ་སྟེ། སྐྱེས་ཀྱི་དལ་འབྱོར་ཆུད་མི་བསན་པ་ནི་དགུ་སྟེ། སྔར་ལུས་པ་མེད་
པས་འཆི་ངེས་ཀྱི་ལུས་བདག་གི་ལུས་སུ་མ་རེ། འདུས་བྱས་ཡིན་པས་འཆི་ངེས་ཀྱི་
འདུས་པ་ལ་བྲལ་དུ་མ་དགོངས། ཚེ་སྐད་ཅིག་ཀྱང་སྡོད་པ་མེད་པ་འཆི་ངེས་ཏེ་
སྐྱེས་པ་མི་ འཆི་ མ་ སྙམ། ཚེ་ ལ་ངེས་ པ་ མེད་ ནམ་ འཆི་ ཆ་ མེད་ ཀྱི་ རྒས་ ཀྱི་ སོ་
མཚམས་མ་བྱེད། ལུས་ལ་སྙིང་པོ་མེད་པས་ནམ་འཆི་ཆ་མེད་ཀྱི། ངར་འཛིན་གྱི་
ལྕགས་མ་བསྒོར། འཆི་བའི་རྐྱེན་མང་པས་ནམ་འཆི་ཆ་མེད་ཀྱི་བློ་གཏད་གང་ལ་
262-181

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
ཡང་མ་བྱེད། འཆི་བ་ལ་རྫས་ཡོ་བྱད་གང་གིས་ཀྱང་མི་སྟོངས་ཀྱི་སེར་སྣས་ཡི་
དྭགས་མ་བསྒྲུབ། འཆི་བ་ལ་གཉེན་བཤེས་ཀྱི་ འབྲེལ་གྱིས་མི་སྟོངས་ ཀྱིས་ཉེ་
འབྲེལ་དགྲའི་མཆོད་གནས་མི་འདེགས།
འཆི་བ་ལ་རང་གི་ལུས་ཀྱི་གཡར་པོ་ལ་
བདག་ཏུ་མི་གཟུང་པའོ། ། །དཔེ་དོན་བཞི་པ་མི་རྟག་པ་སྒོམ་སྟེ། སྐྱེས་ཀྱི་ དལ་
འབྱོར་ཆུད་མི་གསན་པ་ནི་བཞི་སྟེ། གློག་ལྟར་སྡོད་པ་མེད་པས་མི་རྟག་པ་དང་།
དབྱར་དགུན་ལྟར་འགྱུར་བ་དང་བཅས་པ་དང༌། རྫིང་བུ་ལྟར་སྣོན་མེད་འབྲི་བ་
དང་བཅས་པ་དང་། སེང་གེ་ལྟར་འཇོམ་བྱེད་ལྔས་འཇོམ་སྟེ་མི་རྟག་པ་སྒོམ་པ་སྟེ་
དལ་འབྱོར་ཆུད་མི་བསན་པའོ། །འདི་ལ་བཞི་སྟེ། རྒུད་པས་ཕུན་སུམ་ཚོགས་པ་
དང་། རྒས་པས་དར་ལ་བབ་པ་དང་། ན་བས་ནད་མེད་པ་དང་། འཆི་བས་སྲོག་
འཇོམས་པའོ། །
ལས་རྒྱུ་འབྲས་སྒོམ་བསགས་ཀྱི་ནོར་རྫས་ཆུད་མི་བསན་པ་ནི་དགུ་སྟེ།
བདེ་སྡུག་ལས་ལ་འབྱུང་པས་ལས་རྒྱུ་འབྲས་ཁྱད་དུ་མི་བསད་པ་དང་། འཁོར་
བའི་སྡུག་བསྲན་པར་མི་ནུས་པས་དམ་ཆོས་ལ་སྐྱིད་སྙོམ་མི་བྱ། མ་བསམ་པའི་
ཡུལ་དུ་འགྲོ་ངེས་པས་ཚེ་འདི་དོན་དུ་མི་གཉེར། གཅིག་པུ་ངོ་ཤེས་མེད་པའི་སར་
འགྲོ་དགོས་པས་ཉེ་འབྲེལ་གྱི་སྒྲ་མི་བཀང༌། གར་འགྲོ་གཏད་པ་མེད་པས་ཕ་ཡུལ་
མི་གཟུང་། དབུལ་པོའི་བཀྲེས་སྐོམ་བཟོད་པར་མེད་པས་སྦྱིན་པ་ཆགས་མེད་དུ་
བཏང་། མི་ཁོམས་པའི་གནས་ལས་ཐར་བ་མེད་པས་བསླབ་པ་ལ་བྱ་ར་བྱ། འཆི་
བདག་གི་སྒོ་ཁྱི་ཟུག་པས་དམ་ཆོས་ཀྱི་མཐའ་ལ་བྲོས། ལས་འབྲས་གྲིབ་མ་ལྟར་
རྗེས་སུ་འབྲང་པས་ཉེས་པ་ཕྲ་བ་ལ་འཛེམ་པའོ། །འཁོར་བའི་ཉེས་དམིགས་སྒོམ་
གསུང་ པའི་ དམ་ ཆོས་ ཆུད་ མི་ བསན་པ་ལ་གཉིས་ཏེ། བདེ་སྡུག་དང་ སྤྲུག་ ལ་
262-182

ལུས་མེད་མཁའ་འགྲོའི་སྐོར།
བརྟེན་ཏེ་ ཆོས་ ལ་ བསྐུར་ པ་ མི་ གདབ་པ་དང་། བདེ་སྡུག་མགོ་བརྩམས་ པ་ ལ་
བརྟེན་ཏེ་ཆོས་ལ་སྒྲོ་མི་བཏགས་པའོ། །དང་པོ་ལ་གཉིས་ལས། ཆོས་པའི་སྡུག་
བསྔལ་དང་། སྡིག་ཅན་གྱི་བདེ་བ་དང་སྤྲུག་མ་ལ་བརྟེན་ཏེ་བསྐུར་པ་མི་གདབ་
པའོ། །
བདེ་སྡུག་མགོ་བརྩམ་པ་ལ་བརྟེན་ཏེ་སྒྲོས་མི་བཏགས་པ་གཉིས་ཏེ།
ཆོས་པ་བདེ་བ་དང་སྡིག་ཅན་མགོ་བརྩམ་པ་བརྟེན་ཏེ་སྒྲོས་མི་བཏགས་པའོ། །
བྱམས་ སྙིང་ རྗེ་ སྒོམ་སྟེ། བྱམས་ཀྱི་ གཞན་ དོན་ ཆུད་ མི་ བསན་ པ་ ནི་ གཉིས་ ཏེ།
བྱམས་པ་མ་ལྟ་བུས་ཕན་བཏགས་དང༌། སྙིང་རྗེ་བུ་ལྟ་བུས་གནོད་པ་སྐྱལ་ཏེ་བྱས་
ཀྱི་གཞན་དོན་ཆུད་མི་བསན་པའོ། །
བདག་མེད་པའི་དོན་སྒོམ་སྟེ།
རྟོགས་ཀྱི་ལྟ་བ་ཆུད་མི་བསན་པ་ལ་བཞི་
རྟོགས་པས་གྲོལ་བར་
སྟེ། བདེན་པ་བཞི་ལ་བརྟེན་ནས་གང་ཟག་གི་བདག་མེད་རྟོགས་པས་གྲོལ་འདོད་
པས་ སྡེ་ པ་ རྣམ་ གསུམ་ གྱི་ ལྟ་ བ་དང་། རྟེན་འབྲེལ་བཅུ་གཉིས་ལ་བརྟེན་ ནས་
གཟུང་བ་རང་བཞིན་མེད་པར་རྟོགས་པས་གྲོལ་བར་འདོད་པ་རང་རྒྱལ་གྱི་ལྟ་བ་
བདེན་པ་གཉིས་ལ་བརྟེན་ནས་བདག་མེད་གཉིས།
འདོད་པའི་དབུ་མ་པའི་ལྟ་བ་དང་། བསྐྱེད་རྫོགས་གཉིས་ལ་བརྟེན་ནས་མཚན་
བཅས་ཀྱི་སྒོམ་པས་ གྲོལ་བར་འདོད་པ་གསང་སྔགས་ཀྱི་ལྟ་བ་ཆུད་མི་བསན་
པའོ། །འདི་ལ་ལྔ་སྟེ། ཆོས་བརྒྱད་ཀྱི་སྒོ་ཁྱིས་ཤུགས་འབྱུང་གི་བྱ་མི་སྤུར་བ་དང་།
དང་།
བྱ་བྱེད་ཀྱི་རྔོན་པས་ཏིང་ངེ་འཛིན་གྱི་རི་དྭགས་མི་བསད་པ་དང་། གཟུང་འཛིན་གྱི་
གཡབ་མོས་ཆགས་སྡང་གི་མགྲོན་པོ་མི་འབོད་པ་དང་། ཟུག་རྔུའི་འཐེབ་མཛུབ་
ཀྱིས་སྣང་བ་བྱང་ཆུབ་ཀྱི་གྲོགས་ཀྱི་མདའ་མི་འཕང་པ་དང་། རེ་དོགས་ཀྱི་སྐྱེལ་
262-183

མེས་པོའི་ཤུལ་བཞག་ལས